הארג של תבריז

**האָרְג של תבריז** (בפרסית: **ارگ تبريز**), הידוע גם בשם **ארג-י עָלִישָאה** (**ارگ علیشاه**), וכן **מסגד עלישאה** (**مسجد علیشاه**) הוא מבנה חזית, דו קשתי שנותר ממתחם מבוצר, ובו היו מסגד גדול, מאוזיליאום וחצר גדולה. המונומנט נמצא במרכז העיר תבריז, בפרובינציית מזרח אזרבייג'ן, באיראן.

המתחם נבנה במאה ה-14, בתקופת השושלת האילח'אנית, במהלך השנים, האתר עבר שינויים רבים ובסוף המאה ה-20 נבנה לידו מסגד גדול על שמו של האימאם ח'ומייני.

המקום נוסף ל"רשימת המורשת הלאומית של איראן" בשנת 1932 (מונומנט מספר 170).

## מיקום
הארג נמצא בלב העיר תבריז, בין הרחובות: אימאם ח'ומייני, מצפון, רחוב ארג, ממערב, רחוב וָלמָאן, מדרום. מזרחית לאתר נמצא מסגד ח'ומייני.

## היסטוריה
### מסגד עלי שאה
הבנייה המקורית של המסגד החלה בין השנים 1310–1320, בתקופת השושלת האילח'אנית על ידי עלי שאה, הווזיר האיראני בתקופת שלטונם של אולג'יטו (Oljeitu) ואבו סעיד (Abu Sa'id). המסגד נבנה סביב חצר מלבנית. מרוצפת שיש, באורך 286 מטרים וברוחב 229 מטרים, שאליה נכנסו דרך שער אייוואן ( ایوان) ובה מזרקה מתומנת, עם ארבעה פסלי אריות מאבן שמפיהם ניתזו מים. למחראב, הנראה במרכז קיר הקיבלה שנותר, יש שלוש קשתות מעל ושני חלונות בצידיו.

קמרון החביות הראשי של הכניסה היה במרחק של 65.5 מטרים מהקיבלה, ברוחב 30.5 מטרים, ובעומק של 48 מטרים וגובהו המרבי היה 45.7 מטרים. במהלך הבנייה, בשנת 1339 קרס קמרון החביות והבנייה הופסקה. שני צריחים שהתנשאו לגובה של 61 מטרים נשארו לצדי הקמרון.

רעידת אדמה שאירעה בשנת 1641 פגעה קשות במבנה והרסה אותה. והוא שוחזר רק בין פרוץ מלחמת רוסיה-פרס (1813-1804), לבין מלחמת רוסיה-פרס (1828-1826) והפך למתחם צבאי. במהלך השחזור נבנה מפעל יציקה לייצור תותחים עבור הצבא האיראני, כמו גם מפקדה צבאית, מגורי חיילים וארמון קטן. סמסון מקינטסב, גנרל איראני קאג'ארי ממוצא רוסי, התגורר בארמון במשך כמה שנים, עם אשתו שהייתה בתו של הנסיך אלכסנדר מגאורגיה.

### הפגזת הארג על ידי צבא רוסיה, 1911
במהלך הכיבוש הרוסי של תבריז, בשנת 1911, הפגיזו הרוסים את הארג ולאחר שכבשו את העיר, הם השתמשו במתחם כמפקדה אזורית. במהלך השהות במתחם, אירע פיצוץ ופרצה שריפה, כתוצאה מטיפול רשלני בתחמושת ארטילרית.

### הרס בתקופת פהלווי
בשנת 1920 נהרסו כל המתקנים הצבאיים והחומות שנוספו לארג בתחילת המאה ה-19. במקומם נבנו תיאטרון "האריה והשמש" ופארק, על ידי סגן גנרל אחמד אמיר-אחמאדי, מנהיג צבאי המקורב לרזא חאן (לימים: רזא שאה פהלווי) וזאת כדי להנציח את ניצחון הממשל המרכזי על השייח' מוחמד חיאבאני, שעמד בראש אזאדיסטן, רפובליקה אוטונומית קצרת מועד באזרבייג'ן האיראנית.

## לאחר המהפכה האסלאמית
בשנת 1980, חודשים ספורים לאחר המהפכה האסלאמית באיראן, נהרס התיאטרון כדי לפנות מקום לבניית המסגד המרכזי של תבריז. הפרויקט החל בשנת 1999 והסתיים בשנת 2019, עם שטח של 75,000 מטרים רבועים וקיבולת של 60,000 איש, הוא הגדול מסוגו במדינה. בשנת 2016, החליטה הנהלת המסגד לבנות מגרש חניה בתוך חלק אחר של אתר הארג והחלו עבודות חפירה, אך הבניה הופסקה לאחר מחאה ציבורית.

## גלריה

קובץ:Ark of Tabriz 2.jpg|טקסט=The Arg, the southern view.|הארג, מבט מדרום.
קובץ:Arg1.jpg|טקסט=The Arg view at night, the southern view.|מבט על הארג, מדרום, בלילה.
קובץ:Arg_of_Tabriz,_1673.png|טקסט=Remnants of the Arg of Tabriz, in Jean Chardin's drawing of Tabriz, 1673.| שרידי הארג של תבריז, ברישום של ז'אן שארדן, 1673.
קובץ:Remains_of_the_Palace_Zobeideh_,_Tabriz_by_Eugène_Flandin.jpg|טקסט=Ruins of the Arg, Eugène Flandin 1840.| חורבות הארג, רישום מ-1840.
קובץ:Arg-Tabriz-USA.jpg|טקסט=A US flag flies over the US Consulate near the Arg during the Persian Constitutional Revolution.| דגל אמריקאי מתנוסס מעל הקונסוליה האמריקאית ליד ארג'ין במהלך המהפכה החוקתית הפרסית (1910-1905).
קובץ:Ark of Tabriz.jpg|טקסט=The Arg reconstruction, northern face.|שחזור הארג, הצד הצפוני.
קובץ:Russian_flag_on_top_of_Ark,_1911.png|טקסט=Russian flag over the Arg, during 1911 Russian invasion.| דגל רוסיה מעל הארג, במהלך הכיבוש הרוסי של תבריז, 1911.
קובץ:Spread_of_fire_in,_1911.png|טקסט=Fire in the Arg due to careless handling of artillery pieces by Russian troops.| עשן השריפה בארג.

## קישורים חיצוניים

## הערות שוליים

קטגוריה:איראן: מבצרים
קטגוריה:תבריז: מבנים